अफगानिस्तान का 14 सदस्यीय दल 15 दिन के दौरे पर एचएयू में पहुंचा
हिसार | अफगानिस्तानसे 14 सदस्यीय शिष्टमंडल हरियाणा कृषि विश्वविद्यालय के दौरे पर आया। यह शिष्टमंडल अपने यहां बीज उत्पादन तथा फसल पैदावार बढ़ाने के लिए भारत में प्रयोग की जा रही प्रौद्योगिकियों का अध्ययन करने के लिए 15 दिन के दौरे पर भारत आया है।
इस शिष्टमंडल में अफगानिस्तान के नेशनल सीड बोर्ड ओर सीड सर्टिफिकेशन निदेशालयों के अधिकारियों के साथ-साथ कृषि विभाग के अधिकारी तथा कृषि वैज्ञानिक शामिल थे। दल ने यहां पहुंचने पर कुलपति प्रो. केपी सिंह तथा अधिकारियों के साथ मुलाकात की तथा दोनों देशों के कृषि परिदृश्य पर चर्चा की। इस अवसर पर अनुसंधान निदेशक डॉ. एसएस सिवाच ने शिष्टमंडल को इस विश्वविद्यालय का किसानों के साथ तालमेल तथा उन्हें कृषि संबंधी दी जा रही सामयिक जानकारियों के बारे में बताया। बैठक में हरियाणा कृषि विश्वविद्यालय के विभिन्न कालेजों के डीन, विभागों के अध्यक्ष तथा शिष्टमंडल के साथ आये हिन्दुस्तान इनसेक्टीसाइड लि. से डॉ. साईं दास डॉ. राम प्रकाश भी उपस्थित थे।
hin_Deva hin_Deva hin_Deva